Puaka Bike Community santuni barisan hadapan
FAIZAL BUJANG KELAB sukan permotoran
terkemuka Puaka Bike Community mengambil inisiatif dengan mengagihkan juadah
berbuka puasa kepada petugas barisan hadapan menerusi Program Jejak Insani
Bersama Puaka Komuniti 2020. Sebanyak 300 bungkus juadah
telah disediakan untuk diagihkan kepada golongan sasar selain orang awam. Pengerusi Puaka Bike
Community, Lisna Lisdiawati memberitahu, program tersebut turut mendapat
sokongan serta kerjasama 24 kelab permotoran lain. “Ini merupakan program
tahun ini dengan menyediakan juadah berbuka puasa kepada petugas barisan
hadapan yang melaksanakan tanggungjawab mereka semasa Perintah Kawalan
Pergerakan (PKP),” ujar Lisna ketika mengulas perkara itu. Beliau menambah, agihan juadah
berbuka puasa itu tidak hanya tertumpu kepada petugas di Bahagian Samarahan
malah mencakupi dua bahagian lain iaitu Kuching dan Serian. “Apa pun, kita
berterima kasih kepada Ahli Dewan Undangan Negeri (ADUN) N.25 Simunjan, Awla
Dris atas sokongan diberikan dalam menjayakan program ini,” tambah Lisna
lagi. Beliau turut menyatakan
kelab permotoran sukan lain yang turut serta ialah Chooppers Garage Motor Club,
Various Rider Community, GMC, Geng Lepak Rider Crew, Yamaha Lagenda Kuching,
Yamaha Lagenda Serian, Broken Heard Riders Community, Sarawak D2ooper, Penjahat
Custom, Sarawak Rider LC, MBC Malaysia, Wings Motors Gang Society Kuching, Abu
Abu Bikers BC, Geng Kaki Nguar, Yamaha R25, Sematan Ladies Rider Club, Kembara
Amal Bakti, Pencinta Dua Roda, Yamaha Honda Bersatu, Santai Raider Crew,
King/Queen Kuching, Sarawak 2800 Community dan PDR. 
See author's posts
